stanford-oval/wikipedia huggingface dataset:
ประวัติศาสตร์ลับของชาวมองโกล

| --- | --- |
ฉบับตีพิมพ์ปี 1947 อักษรมองโกลใหม่ แปลโดยเซนดิร ดัมดินซุเรน
ผู้ประพันธ์: ไม่ทราบ
ชื่อเรื่องต้นฉบับ: ᠮᠣᠩᠭᠣᠯ ᠤᠨ ᠨᠢᠭᠤᠴᠠ ᠲᠣᠪᠴᠢᠶᠠᠨ
ประเทศ: จักรวรรดิมองโกล
ภาษา: มองโกลกลาง
หัวเรื่อง: ประวัติศาสตร์จักรวรรดิมองโกล
วันที่พิมพ์: ปีชวดปีหนึ่งในศตวรรษที่ 13 (ราวปี 1228/1229, 1240, 1252, 1264)
ประวัติศาสตร์ลับของชาวมองโกล (มองโกเลีย:​
ᠮᠣᠩᠭᠣᠯ ᠤᠨ
ᠨᠢᠭᠤᠴᠠ
ᠲᠣᠪᠴᠢᠶᠠᠨ Mongɣol‑un niɣuca tobciyan, มองโกเลียสำเนียงฮัลฮ์: Монголын нууц товчоо, Mongoliin nuuts towchoo; จีน: 蒙古秘史; พินอิน: Měnggǔ Mìshǐ) เป็นวรรณกรรมภาษามองโกลที่เก่าแก่ที่สุดที่ยังหลงเหลือมาถึงปัจจุบัน ประพันธ์ขึ้นให้กับราชวงศ์มองโกลหลังเจงกิส ข่านเสียชีวิตในปี 1227 เนื้อหาในหนังสือบอกเล่าเรื่องราวชีวิตและการพิชิตของเจงกิส ข่าน รวมถีงการครองราชย์ของโอเกเดย์ ข่าน
ต้นฉบับของหนังสือเขียนด้วยภาษามองโกลกลางโดยใช้อักษรมองโกล หนังสือนี้ไม่เป็นที่ทราบว่าผู้เขียนคือใคร เช่นเดียวกับปีที่ประพันธ์ ทราบแต่เพียงว่าเขียนแล้วเสร็จในปีชวดที่ริมแม่น้ำแฮร์เลนในอาวาร์กา ซึ่งตรงกับปี 1228 เป็นอย่างน้อย
เนื้อหาของหนังสือยังปรากฏบางส่วนในฐานะรากฐานของพงศาวดารอื่น เช่น Jami' al-tawarikh, Shengwu qinzheng lu และ Altan Tobchi ส่วนฉบับเต็มภาษามองโกลหลงเหลือเป็นฉบับที่ผลิตในราวปี 1400 ช่วงต้นราชวงศ์หมิง และมีการปริวรรติอักษรเป็นอักษรจีนเพื่อให้ง่ายต่อการแปล ภายใต้ชื่อ ประวัติศาสตร์ลับของราชวงศ์หยวน (จีน: 元朝秘史; พินอิน: Yuáncháo Mìshǐ) ราวสองในสามของเนื้อหายังปรากฏในรุ่นที่มีเนื้อความต่างกันเล็กน้อยในพงศาวดารมองโกล  Altan Tobchi (แปลว่า สุวรรณพงศาวดาร) จากศตวรรษที่ 17 ผลงานของ Lubsang-Danzin
หนังสือนี้ได้รับการยอมรับว่าเป็นบันทึกเรื่องราวของเจงกิส ข่านในภาษามองโกลต้นฉบับที่สำคัญที่สุดชิ้นเดียว ในแง่ของภาษาศาสตร์ ยังเป็นแหล่งข้อมูลสำคัญในฐานะตัวอย่างภาษาก่อนมองโกลคลาสสิก และ มองโกลกลาง ในประเทศมองโกเลียถือว่าวรรณกรรมนี้เป็นวรรณกรรมคลาสสิก และยังมีการแปลเป็นภาษาต่าง ๆ มากกว่า 40 ภาษาในปัจจุบัน
พ่อ(คุณ)

| Mister Daddy พ่อ (คุณ) ตัวดี |
| --- | --- |
ประเภท: ละครชุด
สร้างโดย: จีเอ็มเอ็ม 25
เขียนโดย: บทประพันธ์โดย สุพิชา อนันตชาติ
กำกับโดย: ชาติชาย วรเพียรกุล
แสดงนำ: วรกร ศิริสรณ์ สรัณณัฏฐ์ ประดู่คู่ยามดี กฤตธวัฒน์ เอกชัย ภาลฎา ฐิตะวชิระ ณัฐกิตติ์ นันทพานิช สรัลชนา อภิสมัยมงคล ลิตา จันทร์วราภา
ผู้ประพันธ์ดนตรีแก่นเรื่อง: นิดนึง - พิจิกา จิตตะปุตตะ
จำนวนตอน: 4 ตอน
การผลิต
ผู้อำนวยการผลิต: สายทิพย์ มนตรีกุล ณ อยุธยา
ผู้อำนวยการสร้าง: วรฤทธิ์ ไวยเจียรนัย
ออกอากาศ
เครือข่าย: ช่องgmm25
ออกอากาศ: 6 กันยายน พ.ศ. 2560 – 14 กันยายน พ.ศ. 2560
Mister Daddy พ่อ(คุณ)ตัวดี เป็นละครในชุด เลิฟบุกส์เลิฟซีรีส์ สร้างจากนวนิยายดังของสำนักพิมพ์แจ่มใส บทโทรทัศน์โดย ธัญลักษณ์ จุลพงษ์ และ ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทุกวันพุธ-พฤหัสบดี 20.20 - 21.35 น. เริ่มตอนแรก วันพุธที่ 6 กันยายน พ.ศ. 2560−14 กันยายน พ.ศ. 2560 ต่อจาก Club Friday To Be Continued ตอน รักลองใจ ทางช่อง จีเอ็มเอ็ม 25
ข้อมูลทั่วไป

บทซีรีส์ สุพิชา อนันตชาติ
ผู้กำกับการแสดง ชาติชาย วรเพียรกุล
ออกอากาศ  6 กันยายน 2560−14 กันยายน 2560
เรื่องย่อ

หลังจากชีวิตมัธยมจบ ชีวิตของพริบพรี (สรัณณัฏฐ์ ประดู่คู่ยามดี) ลูกคุณหนูสาวสวยผู้ไม่เคยเผชิญโลกที่มีผู้ชายเลยจะต้องเปลี่ยนไป จากนักเรียนโรงเรียนหญิงล้วน เธอจะต้องก้าวเข้าสู่ชีวิตรั้วมหาวิทยาลัย พริบพรีสัญญากับเพื่อนสาวทั้งสี่ในกลุ่มของเธอว่าจะไปเรียนต่อมหาลัยที่เดียวกัน เมื่อแยมส้ม (ลิตา จันทร์วราภา) สาวจอมติดแฟนประจำกลุ่ม เป็นตัวตั้งตัวตีจะไปเรียนมหาวิทยาลัยเดียวกับแฟนหนุ่มของเธอ ทั้งแซนดี้ (ภาลฎา ฐิตะวชิระ) เฟย์ (สรัลชนา อภิสมัยมงคล) หมูแดง (มรกต หลิว) รวมถึงพริบพรี จึงลงเอยด้วยการเข้ามหาวิทยาลัยแห่งนี้เช่นกัน ไม่ใช่แค่ชีวิตที่โรงเรียนของพริบพรีจะเปลี่ยนไป แต่ชีวิตนอกเหนือจากการเรียนก็เปลี่ยนไปเช่นกัน จากที่เคยนอนโรงเรียนประจำอยู่กับเพื่อนสาวในโรงเรียนหญิงล้วน พริบพรีต้องกลับมาอยู่ที่บ้านและเจอหน้าพ่อจอมระเบียบทุกวัน เมื่ออยู่ต่อหน้าพ่อพริบพรีจึงต้องทำตัวเป็นเด็กดี เหมือนผ้าพับไว้ โดยที่พ่อไม่รู้เลยว่าเมื่อเธออยู่กับเพื่อนสาวก็มีความป่วนไม่น้อยเลยทีเดียว เมื่อพ่อของพริบพรีเริ่มรู้สึกว่าลูกสาวคนเดียวต้องออกสู่โลกกว้างที่แตกต่างและน่ากลัวกว่าสังคมเดิมที่เคยเจอ พ่อจึงไหว้วานภุชิสส์ (วรกร ศิริสรณ์) ลูกชายเพื่อนสนิทที่อยู่มหาวิทยาลัยเดียวกัน ให้คอยเป็นหูเป็นตาให้ ซึ่งภุชิสส์ก็ต้องยอมทำตามที่พ่อไหว้วานมาอย่างเสียมิได้ ทั้งที่เขาคิดว่าเป็นเรื่องที่เสียเวลาและไร้สาระอย่างมาก พริบพรีมักจะทำตัวไม่ค่อยถูกเมื่อต้องพบเจอผู้ชายแต่ก็พยายามทำตัวเจนโลกเมื่ออยู่กับเพื่อนสาว เพราะไม่อยากจะเสียฟอร์ม แต่ไม่ใช่กับภุชิสส์ การพบกันครั้งแรกระหว่างพริบพรีและภุชิสช์ไม่ค่อยเป็นที่น่าประทับใจเท่าไร เมื่อภุชิสช์ดันไปขัดจังหวะพริบพรีกำลังคุยกับพี่ธอร์น (กฤตธวัฒน์ เอกชัย) รุ่นพี่คณะสุดหล่อแสนใจดีที่สาว ๆ ทั้งหลายหมายปอง พริบพรีจึงตั้งแง่กับภุชิสส์มาตลอด แม้ว่าเพื่อนสาวแต่ละคนจะกรอกหูว่าภุชิสส์ดีอย่างนั้น หล่ออย่างนี้ ก็ไม่ได้ทำให้เธออยากจะอยู่ใกล้เขามากขึ้นเลย แต่สุดท้ายเธอก็หนีเขาไม่พ้น เมื่อลุงคนขับรถประจำตัวของเธอเกิดต้องลางานเป็นเดือนเพราะไปผ่าตัดไส้ติ่งอักเสบ จึงทำให้ภุชิสส์ต้องกลายเป็นสารถีของพริบพรีไป พริบพรีและกลุ่มเพื่อนพยายามหาทางหนีอยู่หลายครั้งหลายคราวไม่ว่าจะหนีไปเที่ยว ตามจีบหนุ่ม แต่สุดท้ายพริบพรีก็แพ้ให้กับความเข้มงวดราวกับมีพ่อคนที่สองมาคุม เพราะในบางครั้งเธอก็รับรู้ได้ถึงความห่วงใยของเขาอยู่เหมือนกัน ด้านภุชิสส์ก็ดูไม่ได้อยากจะมานั่งคอยดูแม่คุณหนูพริบพรีสักเท่าไหร่นัก ที่ต้องมาคอยตามไล่จับเวลาหนีไปเที่ยวกับเพื่อน ๆ หรือต้องคอยตามไปขวางบรรดาหนุ่ม ๆ ที่เข้ามาเกาะที่มีมาไม่เว้นแต่ละวัน และยังต้องคอยโทรปลุก ไปรับไปส่ง ไปดูหนัง เป็นเพื่อน รู้ตัวอีกทีก็กลายเป็นความห่วงใยไปซะแล้ว สุดท้ายใครจะลงเอยกับใคร เพื่อนรักจะแตกหักกันหรือไม่ แล้วหนุ่มภุชิสส์ที่ทำตัวเป็นคุณพ่อคนที่สองจะกลายเป็นคุณพ่อเบอร์หนึ่งในใจของพริบพรีหรือไม่
รายชื่อนักแสดงและการสร้าง

(เรียงลำดับตามไตเติลเปิดเรื่อง)
| ปี | พ> ศ. 2560 |
| --- | --- |
สถานีออกอากาศ: ช่องจีเอ็มเอ็ม 25
ชื่อเรื่อง: Mister Daddy พ่อ (คุณ) ตัวดี
ผู้สร้าง: จีเอ็มเอ็ม 25
ผู้กำกับการแสดง: ชาติชาย วรเพียรกุล
บทซีรีส์: สุพิชา อนันตชาติ
วันเวลาออกอากาศ: พุธ-พฤหัสบดี  20:20 - 21:20 น.
ภุชิสส์ สพลดนัย / พูห์: วรกร ศิริสรณ์
พริบพับดาว จารุกกฤตติ์/พริบพรี: สรัณณัฏฐ์ ประดู่คู่ยามดี
พี่ธอร์น: กฤตธวัฒน์ เอกชัย
พี่เฟม: ณัฐกิตติ์ นันทพานิช
แซนดี้: ภาลฎา ฐิตะวชิระ
เฟย์: สรัลชนา อภิสมัยมงคล
แยมส้ม: ลิตา จันทร์วราภา
หมูแดง: มรกต หลิว
พ่อพริบพรี: ปรเมศร์ น้อยอ่ำ
วินนี่ (แฟนเก่าพูห์): บัณยดา อินทาปัจ
เพลงประกอบละคร > Mister Daddy พ่อ (คุณ) ตัวดี

เพลง นิดนึง ขับร้องโดย พิจิกา จิตตะปุตตะ
เพลง กลัวเข้าใจผิด ขับร้องโดย วรกร ศิริสรณ์
เพลง ไม่ใช่ผู้ชาย ขับร้องโดย ดูบาดู
การตอบรับ > เรตติง

การตอบรับของซีรีส์เรื่องนี้ทั้งหมด 4 ตอนที่ได้ออกอากาศไป (เมื่อวันที่ 6 กันยายน พ.ศ. 2560 –14 กันยายน พ.ศ. 2560) Nielsen ได้วัดค่าเฉลี่ยเรตติงละครจากคนทั่วประเทศไทยอยู่ที่
| ตอนที่ | วันที่ออกอากาศ | เรตติงทั่วประเทศ |
| --- | --- | --- |
| 1 | 6 กันยายน พ.ศ. 2560 | 0.3 |
| 2 | 7 กันยายน พ.ศ. 2560 | 0.2 |
| 3 | 13 กันยายน พ.ศ. 2560 | 0.3 |
| 4 (ตอนจบ) | 14 กันยายน พ.ศ. 2560 | 0.1 |
แหล่งข้อมูลอื่น

Love Books Love Series ตอน Mister Daddy พ่อ (คุณ) ตัวดี ที่สยามโซน
Love Books Love Series” (เลิฟบุ๊ค เลิฟซีรีส์) เรื่อง “Mister Daddy พ่อ (คุณ) ตัวดี : gmm25.com เก็บถาวร 2018-04-06 ที่ เวย์แบ็กแมชชีน
เรื่องย่อ “Love Books Love Series” (เลิฟบุ๊ค เลิฟซีรีส์) เรื่อง “Mister Daddy พ่อ (คุณ) ตัวดี”[ลิงก์เสีย]
เรื่องย่อละคร Love Book Love Series ตอน Mister Daddy พ่อ(คุณ)ตัวดี : drama.nangdee.com
ลมหายใจ เดอะมิวสิคัล

| ลมหายใจ เดอะมิวสิคัล |
| --- | --- |
โปสเตอร์ใบแรกของละครเวทีเรื่องนี้
คำร้อง: บอย โกสิยพงษ์
งานสร้าง: 28 ตุลาคม 2552 -17 มกราคม 2553, ซีเนริโอ
ลมหายใจ เดอะมิวสิคัล เป็นละครเวทีในรูปแบบละครเพลงประเภทตู้เพลง (Jukebox Musical) ของบริษัท ซีเนริโอ จำกัด ในเครือจีเอ็มเอ็ม แกรมมี่ ซึ่งเป็นการร่วมมือของบอย - ถกลเกียรติ วีรวรรณ ผู้สร้างและผู้กำกับละครเวทีชื่อดังจากซีเนริโอ และบอย โกสิยพงษ์ นักร้องและนักแต่งเพลงคุณภาพจากเลิฟอีส โดยนำเพลงที่ได้รับความนิยมของบอย โกสิยพงษ์ มาเรียบเรียงและถ่ายทอดในรูปแบบละครเพลงเป็นครั้งแรก เปิดแสดง ณ เมืองไทยรัชดาลัย เธียเตอร์ ครั้งแรกในวันที่ 28 ตุลาคม พ.ศ. 2552 - 17 มกราคม พ.ศ. 2553 กำกับการแสดงโดย เอกชัย เอื้อครองธรรม และครั้งที่ 2 ระหว่างวันที่ 4 - 21 สิงหาคม พ.ศ. 2559 กำกับการแสดงโดย สันติ ต่อวิวรรธน์
ประวัติ

ละครเพลงเรื่องนี้มีจุดเริ่มต้นจากละครเพลงเรื่อง บัลลังก์เมฆ เดอะมิวสิคัล ในปี พ.ศ. 2550 เมื่อบอย โกสิยพงษ์ ได้ชมละครเพลงเรื่องดังกล่าวและรู้สึกประทับใจบทเพลงที่สามารถร้อยเรียงและถ่ายทอดเรื่องราวได้อย่างกลมกลืน และสะท้อนอารมณ์ของตัวละครได้เป็นอย่างดี ทำให้บอย โกสิยพงษ์ เกิดแรงบันดาลที่จะนำเพลงที่ตนแต่งมาเรียบเรียงในรูปแบบละครเพลง
บอย โกสิยพงษ์ จึงได้ปรึกษากับบอย - ถกลเกียรติ วีรวรรณ และได้ตกลงร่วมงานกันในที่สุด โดยต้องการสร้างละครเพลงที่มีเรื่องราวของความรักที่สวยงามและการให้กำลังใจ เน้นให้ผู้ชมมีความสุขและความประทับใจ ซึ่งสอดคล้องกับแนวเพลงของบอย โกสิยพงษ์ ที่ใช้เป็นแกนหลักของละครเพลงเรื่องนี้ และเพื่อทำให้ผู้ชมได้อรรถรสที่แตกต่างจากละครเพลงแนวชีวิตเข้มข้นที่ผ่านมาของบอย ถกลเกียรติ เช่น ข้างหลังภาพ แม่นาคพระโขนง เป็นต้น
เรื่องย่อ

"เวลาอาจหมดไป ลมหายใจอาจหมดลง แต่รักเธอ..ไม่มีวันจางไปจากใจ"
พัด ชายหนุ่มเจ้าเสน่ห์ รักสนุก แต่จริงใจกับคนที่เขารัก
ฝน แฟนของ "พัด" หญิงสาวผู้อ่อนโยน จิตใจดี แต่เก็บซ่อนความรู้สึกของตนไว้
ต่อ เพื่อนรุ่นน้องของ "พัด" ผู้แอบรัก "ฝน" มาโดยตลอด ทั้งที่รู้ว่าไม่มีทางลงเอย
เจ๊ฉันท์ เพื่อนรุ่นพี่ของ "พัด" ที่คอยดูแลห่วงใยทุก ๆ คนเสมอ เป็นคนพยายามเก็บซ่อนความรู้สึกไว้กับตัวเอง แต่ในใจลึกๆเธอก็แอบปลื้มพัดอยู่เช่นกัน
พาย น้องสาวของ "พัด" ร่าเริง เอาแต่ใจ แต่รักพี่ชายของตนมาก
เมื่อชายคนหนึ่งที่คิดจะ "หยุด" ชีวิตอยู่กับ "ใคร" สักคนเพราะอยากที่จะสร้าง "Home" กับเธอ ด้วยความที่ "รักเธอทั้งหมดของหัวใจ" แต่เมื่อเกิดอุปสรรคขึ้น
เพราะทั้งคู่ต้องอยู่ "ห่างไกลเหลือเกิน" เขาและเธอจะทำอย่างไรเพื่อที่จะผ่าน "ฤดูที่แตกต่าง" นี้ไปได้ และ "Live and Learn" เพื่อนที่จะมี "ลมหายใจ" ต่อไป
นักแสดง

| ตัวละคร | พ> ศ. 2553 | พ> ศ. 2559 |
| --- | --- | --- |
| พัด | ปฏิภาณ ปฐวีกานต์ |  นภัทร อินทร์ใจเอื้อ |
| ฝน | นิโคล เทริโอ |  หนึ่งธิดา โสภณ |
| ต่อ | ปองศักดิ์ รัตนพงษ์ |  ศักดิ์สิทธิ์ เวชสุภาพร |
| เจ๊ฉันท์ | รัดเกล้า อามระดิษ |  ธนพร แวกประยูร |
| พาย | วิชญาณี เปียกลิ่น | อาริศา หอมกรุ่น |
| แอนนี่ | อริญากร  บวรวิศรุติ |  |
| กิ๊ฟ | พัฒน์ชนก  เอี่ยมสะอาด |  |
| ปลวก | เลอวิทย์  สังข์สิทธิ์ |  |
| จอห์นนี่ | เทพธนะ  ปาลกะวงศ์  ณ  อยุธยา |  |
บทเพลง

ลมหายใจ (นักแสดงนำขับร้องร่วมกัน)
ฤดูที่แตกต่าง(รัดเกล้า อามระดิษ, วิชญาณี เปียกลิ่น)
ห่างไกลเหลือเกิน (วิชญาณี เปียกลิ่น)
โปรดเถอะ (นิโคล เทริโอ)
Home (ปฏิภาณ ปฐวีกานต์ )
รักเธอทั้งหมดของหัวใจ (นิโคล เทริโอ, รัดเกล้า อามระดิษ, วิชญาณี เปียกลิ่น)
หยุด (ปฏิภาณ ปฐวีกานต์, รัดเกล้า อามระดิษ,ปองศักดิ์ รัตนพงษ์, วิชญาณี เปียกลิ่น)
ใคร (รัดเกล้า อามระดิษ)
เหมือนเคย (ปองศักดิ์ รัตนพงษ์)
Live & Learn (นิโคล เทริโอ, รัดเกล้า อามระดิษ)
ช่วงที่ดีที่สุด (นิโคล เทริโอ, รัดเกล้า อามระดิษ, วิชญาณี เปียกลิ่น)
ที่ฉันรู้ (ปองศักดิ์ รัตนพงษ์)
Pass the love forward
เธอเองจะได้ยินอะไรในใจฉันไหม (ปองศักดิ์ รัตนพงษ์, รัดเกล้า อามระดิษ, วิชญาณี เปียกลิ่น)
รัก (ปฏิภาณ ปฐวีกานต์, นิโคล เทริโอ)
ดอกไม้
รอบการแสดง

ลมหายใจ เดอะมิวสิคัล เปิดการแสดงจำนวน 36 รอบ ตั้งแต่วันที่ 28 ตุลาคม - 22 พฤศจิกายน พ.ศ. 2552 และ 14 - 17 มกราคม พ.ศ. 2553 โดยวันอังคาร-ศุกร์ เปิดการแสดงวันละ 1 รอบ เวลา 19.30 น. และวันเสาร์-อาทิตย์ วันละ 2 รอบ เวลา 14:00 น. และ 19:30 น.วันจันทร์พักการแสดง
และปี พ.ศ. 2559 ตั้งแต่ 4 สิงหาคม - 11 กันยายน พ.ศ. 2559 โดยรอบค่ำในวันอาทิตย์เลื่อนเวลาแสดงเป็น 18:30 น.
ดูเพิ่ม

ซีเนริโอ
ช่องวัน 31
จีเอ็มเอ็ม แกรมมี่
เลิฟอีส
เบเกอรี่มิวสิค
แหล่งข้อมูลอื่น

เมืองไทยรัชดาลัย เธียเตอร์
ไทยทิคเก็ตเมเจอร์
บริษัท ซีเนริโอ จำกัด
อัลฟิกฮุลอักบัร

| --- | --- |

ผู้ประพันธ์: อะบูฮะนีฟะฮ์
ผู้แปล: อับดุรเราะห์มาน อิบน์ ยูซุฟ (ภาษาอังกฤษ)
ภาษา: ภาษาอาหรับ
หัวเรื่อง: ประวัติการทรงสร้าง, ความเข้าใจเรื่องผู้สร้าง และ เราะซูล, อนาคต
สำนักพิมพ์: White Thread Press, USA.
วันที่พิมพ์: มิถุนายน ค.ศ. 2007
ชนิดสื่อ: ปรินต์ (ปกแข็ง)
หน้า: 240 หน้า
ISBN: 978-1-933764-03-0
อัลฟิกฮุลอัลบัร (อาหรับ: الفقه الأكبر) หรือ "ความรู้ที่ยิ่งใหญ่ที่สุด" เป็นข้อความอิสลามยุคแรกที่ได้รับความนิยมซึ่งมาจากนักนิติศาสตร์ชาวมุสลิมคือ อะบูฮะนีฟะฮ์ เป็นหนึ่งในไม่กี่ผลงานที่ยังหลงเหลืออยู่ของอะบูฮะนีฟะฮ์ เป็นการสรุปบทความพื้นฐานของความเชื่อซุนนะฮฺในขณะที่หักล้างความเชื่อของกลุ่มเหล่านั้นที่ถูกมองว่าเป็นอิสลามนอกออร์โธดอกซ์หรืออิสลามกระแสหลัก ได้แก่ มุอ์ตะซิละฮ์, เกาะดะรียะฮ์ และ เคาะวาริจญ์ ท่ามกลางกลุ่มอื่นๆ เป็นการอธิบายนโยบายของซุนนะฮ์ในการจัดการกับคุณลักษณะที่คลุมเครือของอัลลอฮ์ และเจาะลึกรายละเอียดว่าอัลกุรอานเป็นคำพูดนิรันดร์ของอัลลอฮ์อย่างไร
เนื้อหา

เนื้อหาเริ่มต้นด้วยการสรุปบทความพื้นฐานแห่งความเชื่อ และกล่าวต่อไปถึงแก่นแท้นิรันดร์ (ศิฟาต) ของอัลลอฮ์ พระนามและคุณลักษณะของพระองค์ และอัลกุรอานเป็นพระวจนะของพระองค์ หลังจากนั้นจะอธิบายอย่างละเอียดเกี่ยวกับวิธีที่คนๆ หนึ่งได้รับศรัทธาที่แท้จริง (อีมาน) หรือเข้าสู่สถานะของความปฏิเสธ (กาฟิร) หลังจากเข้ามาในโลกนี้ หัวข้อของนบีและเราะซูล ยังถูกกล่าวถึงในรายละเอียดบางอย่าง ตามมาด้วยการอภิปรายเกี่ยวกับ4 เคาะลีฟะฮ์ผู้ทรงธรรม และเศาะฮาบะฮ์อื่นๆ และทัศนคติของผู้ศรัทธาควรมีต่อพวกเขาอย่างไร
ในการหักล้างศัตรูทางอะกีดะฮ์ของพวกเขาคือ พวกมุอ์ตะซิละฮ์, พวกเคาะวาริจญ์, และกลุ่มอื่นๆ—ข้อความนี้โต้แย้งว่าผู้ปฏิเสธ ไม่ได้ออกจากอิสลามโดยการทำบาป มีการนำเสนอการอภิปรายเกี่ยวกับปาฏิหาริย์ที่อัลลอฮ์ทรงประทานแก่บ่าวต่างๆของพระองค์ ตามด้วยการวิเคราะห์เชิงลึกเกี่ยวกับอีมาน (ความศรัทธาที่แท้จริง) และอิสลาม (การยอมจำนน) และขอบเขตที่ความศรัทธาของบุคคลนั้นเพิ่มขึ้นและลดลง ประเด็นอื่นๆ ที่เกิดขึ้นในข้อความ ได้แก่ ความเอื้อเฟื้อเผื่อแผ่และความยุติธรรมของอัลลอฮ์ในการจัดการกับบ่าวของพระองค์, การเสด็จสู่ฟากฟ้าของท่านนบี (มิอ์รอจญ์); และประเด็นทางวันกิยามะฮ์ เช่น การตั้งคำถามในหลุมฝังศพ, ยะอ์ญูจญ์และมะอ์ญูจญ์ และสัญญาณอื่นๆ ที่รอคอยของวันกิยามะฮ์ แม้ว่าผู้เขียนจะปฏิบัติตามคำสั่งเฉพาะในข้อความ แต่บางครั้งเขาก็พูดซ้ำบางประเด็นที่กล่าวถึงแล้วเพื่อเน้นย้ำ ตัวอย่างเช่น เนื่องจากความสำคัญของอัลกุรอาน เขายืนยันหลายครั้งว่าคำพูดชั่วนิรันดร์ของอัลลอฮ์ไม่เหมือนกับคำพูดที่สร้างขึ้นของมนุษย์
คณะศิลปศาสตร์ มหาวิทยาลัยธรรมศาสตร์

| --- | --- |
Faculty of Liberal Arts,   Thammasat University

สถาปนา: 15 สิงหาคม พ.ศ. 2505 (62 ปี)
คณบดี: ผศ.ดร.ภาสพงศ์ ศรีพิจารณ์
ที่อยู่: คณะศิลปศาสตร์ มหาวิทยาลัยธรรมศาสตร์ (ท่าพระจันทร์)  เลขที่ 2 ถนนพระจันทร์ แขวงพระบรมมหาราชวัง เขตพระนคร กรุงเทพมหานคร 10200  คณะศิลปศาสตร์ มหาวิทยาลัยธรรมศาสตร์ (ศูนย์รังสิต)  เลขที่ 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
วารสาร:  วารสารศิลปศาสตร์ (Journal of Liberal Arts)  วารสารภาษาและภาษาศาสตร์ (Journal of Languages and Linguistics)  วารสารวรรณวิทัศน์ (Wannawithat Journal)  วารสารภาษาอังกฤษศึกษา (Journal of English Studies) 
สี:   สีแสด
มาสคอต: คบเพลิง
เว็บไซต์: www.arts.tu.ac.th
อาคารคณะศิลปศาสตร์ มหาวิทยาลัยธรรมศาสตร์ ท่าพระจันทร์
คณะศิลปศาสตร์ มหาวิทยาลัยธรรมศาสตร์ (อังกฤษ: Faculty of Liberal Arts, Thammasat University) ก่อตั้งขึ้นเมื่อ พ.ศ. 2504 โดยเป็นคณะศิลปศาสตร์ แห่งแรก และคณะลำดับที่ 2 ของประเทศที่จัดการเรียนการสอนด้านศิลปศาสตร์-อักษรศาสตร์-มนุษยศาสตร์ ในประเทศไทย มีภารกิจเบื้องต้นในการจัดการเรียนการสอนวิชาพื้นฐานให้แก่นักศึกษาทุกคณะในมหาวิทยาลัยก่อนจะเลือกเข้าศึกษาแขวงวิชาเฉพาะด้านสำหรับคณะตน ปัจจุบัน คณะศิลปศาสตร์มีหน้าที่ทำการสอนวิชาด้านวิทยาศาสตร์ สังคมศาสตร์ และมนุษยศาสตร์ อีกทั้งภาษาต่างประเทศ โดยมีการจัดการเรียนการสอนด้านศิลปศาสตร์ทั้งในระดับปริญญาตรี ปริญญาโท และปริญญาเอก ทั้งหลักสูตรภาษาไทยและหลักสูตรนานาชาติ อีกทั้งเป็นวิชาเลือกให้แก่นักศึกษาทั่วทั้งมหาวิทยาลัยธรรมศาสตร์ให้เลือกเรียนได้อย่างเสรี
คณะศิลปศาสตร์ มหาวิทยาลัยธรรมศาสตร์ ยังเป็นคณะที่ค่อนข้างมีการแข่งขันสูงมาก โดยรับนักศึกษาระดับปริญญาตรีที่มีคะแนนสอบแอดมิชชั่นทั้งประเทศสูงสุด 1 ใน 10 ของประเทศมาโดยตลอด (โดยปีการศึกษา 2559 และ 2560 รับนักเรียนที่มีคะแนนแอดมิชชั่นสูงสุดอันดับ 3 ของประเทศ และในปีการศึกษา 2561 ในระบบการรับตรงใหม่หรือ TCAS คณะศิลปศาสตร์มีคะแนนสอบเข้าสูงที่สุดในมหาวิทยาลัยธรรมศาสตร์ด้วยคะแนน 94.45 คะแนน) คณะศิลปศาสตร์ยังได้รับการจัดอันดับงานวิจัยมหาวิทยาลัยทั่วโลก (QS World University Rankings by Subject) ให้เป็นอันดับ 2 ของประเทศไทยในสาขาปรัชญา สาขาประวัติศาสตร์ และสาขาภาษาสมัยใหม่ และอีกทั้งยังติด 3 ของประเทศอันดับในสาขาภาษาและวรรณคดีอังกฤษ และสาขาภาษาศาสตร์
หน่วยงาน

| --- | --- |
 ภาควิชาภายในของคณะศิลปศาสตร์ ภาควิชาจิตวิทยา บรรณารักษศาสตร์ ภูมิศาสตร์  ภาควิชาประวัติศาสตร์ ปรัชญา ภาษาและวรรณคดีอังกฤษ ภาษาสเปนและลาตินอเมริกันศึกษา  ภาควิชาภาษาไทยและวัฒนธรรมตะวันออก ภาษาและวรรณคดีไทย  ภาษาญี่ปุ่น  ภาษาจีน  ภาษาเกาหลี  ภาควิชาภาษาและวัฒนธรรมตะวันตก ภาษาฝรั่งเศส  ภาษาเยอรมัน  ภาษารัสเซีย  ภาควิชาอังกฤษและภาษาศาสตร์  โครงการพิเศษระดับปริญญาตรี โครงการอังกฤษ–อเมริกันศึกษา (British and American Studies Program)  โครงการเอเชียตะวันออกเฉียงใต้ศึกษา (Southeast Asian Studies Program) ภาษาลาว  ภาษาเขมร  ภาษาเวียดนาม  ภาษาพม่า  ภาษามาเลเชีย  ภาษาอินโดนิเชีย  โครงการรัสเซียศึกษา (Russian Studies Program)  โครงการสื่อสารภาษาอังกฤษเชิงธุรกิจ (Business English Communication Program)  โครงการวิเทศคดีศึกษา (อาเซียน–จีน) (ASEAN–China):  โครงการพิเศษระดับบัณฑิตศึกษา โครงการปริญญาโท สาขาจิตวิทยาอุตสาหกรรมและองค์การ (Organization Psychology)  โครงการปริญญาโท–เอก สาขาภาษาอังกฤษศึกษา (M.A. – Ph.D. in English Language Studies)  โครงการปริญญาโท สาขาวิชาการแปลภาษาอังกฤษและไทย (M.A. in Translation)  โครงการปริญญาโท สาขาวัฒนธรรมจีนศึกษา (M.A in Chinese Culture Studies)  โครงการปริญญาเอก สาขาวิชาภาษาศาสตร์ (Doctor of Philosophy in Linguistics)  ระดับประกาศนียบัตร โครงการประกาศนียบัตรบัณฑิต สาขาวิชาภาษาอังกฤษสำหรับธุรกิจและการจัดการ (English for Business and Management)  หน่วยงานบริการวิชาการเพื่อประชาชน ศูนย์อบรมภาษาต่างประเทศ ณ ท่าพระจันทร์ ศูนย์รังสิต และสถาบันเซจง โดยเปิดอบรมศอร์สดังต่อไปนี้ พัฒนาทักษะ สนทนา ไวยากรณ์ การออกเสียง TOEIC TOEFL IELTS TU–GET จีนกลาง ญี่ปุ่น สเปน เยอรมัน พม่า ฝรั่งเศส อิตาเลียน อาหรับ เกาหลี และรัสเซีย
หลักสูตร

ปัจจุบัน คณะศิลปศาสตร์ มหาวิทยาลัยธรรมศาสตร์ เปิดทำการเรียนการสอนในหลักสูตร ดังต่อไปนี้
| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตรศิลปศาสตรบัณฑิต (ศศ.บ.)   ภาคปกติ สาขาวิชาบรรณารักษศาสตร์และสารสนเทศศาสตร์  สาขาวิชาประวัติศาสตร์  สาขาวิชาภาษาศาสตร์  สาขาวิชาภาษาอังกฤษ  สาขาวิชาภาษาและวรรณคดีอังกฤษ  สาขาวิชาภาษาฝรั่งเศส  สาขาวิชาภาษาไทย  สาขาวิชาปรัชญา  สาขาวิชาภูมิศาสตร์  สาขาวิชาภาษาญี่ปุ่น  สาขาวิชาภาษาและวัฒนธรรมจีน (หลักสูตร พ.ศ. 2561)  สาขาวิชาภาษาเยอรมัน  สาขาวิชาภาษารัสเซีย  สาขาวิชาสเปนและลาตินอเมริกันศึกษา (หลักสูตร พ.ศ. 2563)  สาขาวิชาเกาหลีศึกษา (หลักสูตร พ.ศ. 2565) หลักสูตรวิทยาศาสตรบัณฑิต (วท.บ.)   ภาคปกติ สาขาวิชาจิตวิทยา (หลักสูตร พ.ศ. 2561)  สาขาวิชาภูมิศาสตร์และภูมิสารสนเทศ (หลักสูตร พ.ศ. 2561) หลักสูตรศิลปศาสตรบัณฑิต (ศศ.บ.)   โครงการพิเศษ สาขาวิชาอังกฤษ–อเมริกันศึกษา (หลักสูตรนานาชาติ)  สาขาวิชาเอเชียตะวันออกเฉียงใต้ศึกษา  สาขาวิชารัสเซียและยูเรเซียศึกษา (หลักสูตร พ.ศ. 2566)  สาขาวิชาการสื่อสารภาษาอังกฤษเชิงธุรกิจ (หลักสูตรนานาชาติ)  สาขาวิชาวิเทศคดีศึกษา (หลักสูตรนานาชาติ) |  หลักสูตรศิลปศาสตรมหาบัณฑิต (ศศ.ม.) สาขาวิชาภาษาไทย  สาขาวิชาวรรณกรรมและการศึกษาเปรียบเทียบ  สาขาวิชาการแปลภาษาฝรั่งเศส–ไทย  สาขาวิชาญี่ปุ่นศึกษา  สาขาวิชาประวัติศาสตร์  สาขาวิชาภาษาศาสตร์  สาขาวิชาพุทธศาสนศึกษา  สาขาวิชาการแปลภาษาอังกฤษ–ไทย  สาขาวิชาจิตวิทยาอุตสาหกรรมและองค์การ  สาขาวิชาภาษาอังกฤษศึกษา (หลักสูตรนานาชาติ, ควบปริญญาโท–เอก) |  หลักสูตรปรัชญาดุษฎีบัณฑิต (ปร.ด.) สาขาวิชาประวัติศาสตร์  สาขาวิชาภาษาศาสตร์  สาขาวิชาภาษาอังกฤษศึกษา (หลักสูตรนานาชาติ)  สาขาวิชาญี่ปุ่นศึกษา  สาขาวิชาภาษาไทย |
ทำเนียบคณบดี

คณะศิลปศาสตร์ มหาวิทยาลัยธรรมศาสตร์ มีรายนามคณบดีตั้งแต่อดีตจนถึงปัจจุบัน ดังต่อไปนี้
| 0 | 1 | 2 |
| --- | --- | --- |
ทำเนียบคณบดีคณะศิลปศาสตร์ มหาวิทยาลัยธรรมศาสตร์
|  รายนามคณบดี |  ระยะเวลาในการดำรงตำแหน่ง  |  |
| 1. ศาสตราจารย์ ดร.อดุล วิเชียรเจริญ | พ.ศ. 2505 – 2511 |  |
| 2. ศาสตราจารย์ อรุณ รัชตะนาวิน | พ.ศ. 2511 – 2517 |  |
| 3. พันเอกหญิง ดร.นิออน สนิทวงศ์ ณ อยุธยา | พ.ศ. 2517 – 2518 |  |
| 4. ศาสตราจารย์ มงคล สีห์โสภณ | พ.ศ. 2519 – 2525 |  |
| 5. ผู้ช่วยศาสตราจารย์ ดร.สืบแสง พรหมบุญ | พ.ศ. 2526 – 2528 |  |
| 6. ผู้ช่วยศาสตราจารย์ ทิพยา บิณษรี | พ.ศ. 2529 – 2531 |  |
| 7. รองศาสตราจารย์ คุณหญิง วงจันทร์ พินัยนิติศาสตร์ | พ.ศ. 2531 – 2534 |  |
| 8. อาจารย์ ดร.ชาญวิทย์ เกษตรศิริ | พ.ศ. 2534 – 2537   |  |
| 9. ผู้ช่วยศาสตราจารย์ ดร.จิระพรรษ์ บุณยเกียรติ | พ.ศ. 2537 – 2539 |  |
| 10. อาจารย์ ดร.ศิรินี เจนวิทย์การ | พ.ศ. 2539 – 2541 |  |
| 11. รองศาสตราจารย์ ดร.มาลินี ดิลกวณิช | พ.ศ. 2542 – 2544 |  |
| 12. รองศาสตราจารย์ ดร.พิมพันธุ์ เวสสะโกศล | พ.ศ. 2544 – 2547 |  |
| 13. รองศาสตราจารย์ ดร.สิทธิโชค วรานุสันติกูล | พ.ศ. 2547 – 2549 |  |
| 14. รองศาสตราจารย์ ดร.ธเนศ อาภรณ์สุวรรณ | พ.ศ. 2550 – 2552 |  |
| 15. รองศาสตราจารย์ ดร.ชัชวดี ศรลัมพ์ | พ.ศ. 2553 – 2555 |  |
| 0. ศาสตราจารย์ ดร.อุดม รัฐอมฤต | 1 ตุลาคม 2555 – 31 มกราคม 2556 (รักษาการฯ) |  |
| 16. รองศาสตราจารย์ ดร.ดำรงค์ อดุลยฤทธิกุล | 1 กุมภาพันธ์ 2556 – 28 กุมภาพันธ์ 2562 |  |
| 17. ผู้ช่วยศาสตราจารย์ ดร. ภาสพงศ์ ศรีพิจารณ์ | 1 มีนาคม 2562 – ปัจจุบัน |  |
กิจกรรมนักศึกษา > การรับเพื่อนใหม่ของคณะฯ

คณะกรรมการนักศึกษาคณะศิลปศาสตร์ มหาวิทยาลัยธรรมศาสตร์ (กนศ.ศศ.) เป็นผู้จัดกิจกรรมรับเพื่อนใหม่ของคณะฯ หรืองาน "สืบสานตำนานศิลป์" ขึ้นเป็นประจำทุกปี จัดขึ้น ณ คณะศิลปศาสตร์ มหาวิทยาลัยธรรมศาสตร์ ท่าพระจันทร์ ในช่วงระยะเวลาใกล้เคียงกับวันแรกพบของมหาวิทยาลัย เดิมกำหนดเป็นวันที่ 11 พฤษภาคมของทุกปี อันจะตรงกับวันปรีดี ต่อมาหลังจากการเปลี่ยนแปลงนโยบายเปิดภาคเรียนของมหาวิทยาลัยจึงได้เปลี่ยนมาจัดระหว่างเดือนกรกฎาคม–สิงหาคม ก่อนวันงานปฐมนิเทศนักศึกษาใหม่ ในงานจะมีการจัดกิจกรรมเพื่อให้นักศึกษาใหม่ได้รู้จักบริเวณสำคัญต่าง ๆ รอบมหาวิทยาลัย ให้นักศึกษาใหม่ทำความรู้จักกับนักศึกษารุ่นพี่และเพื่อนนักศึกษาด้วยกัน รวมถึงให้นักศึกษารุ่นพี่ทำความรู้จักกับนักศึกษาใหม่ ทำให้สามารถให้ความช่วยเหลือและให้คำปรึกษากันได้ในระหว่างเปิดภาคเรียนใหม่ อันจะทำให้นักศึกษาใหม่สามารถปรับตัวและเตรียมพร้อมสำหรับการศึกษาในระดับมหาวิทยาลัยได้ดียิ่งขึ้น
กิจกรรมนักศึกษา > กลุ่มโต๊ะและตระกูล

คณะศิลปศาสตร์ แบ่งกลุ่มนักศึกษาหรือที่เรียกว่า "โต๊ะ" ออกเป็น 6 ตระกูล และแต่ละตระกูลก็จะแบ่งย่อยไปเป็นกลุ่มเล็ก ๆ อีก เช่น จอว์ 1 จอว์ 2 จอว์ 3 เป็นต้น โดยนักศึกษาใหม่แต่ละคนจะต้องสุ่มจับฉลากเพื่อเข้าร่วมเป็นสมาชิกโต๊ะได้เพียง 1 โต๊ะเท่านั้น และจะเป็นสมาชิกโต๊ะนั้นไปตลอดตั้งแต่เรียนไปจนจบจนถึงทำงานก็จะมีกิจกรรมที่ให้ทำร่วมกันเสมือนเป็นครอบครัวในมหาวิทยาลัยที่ช่วยเสริมสัมพันธ์พี่น้อง ดังนั้นจุดประสงค์ในการที่ทุกคนควรมีโต๊ะ–ตระกูลเป็นของตัวเองก็เพื่อสะดวกในการให้คำแนะนำหรือให้ปรึกษา การทำกิจกรรมก่อให้เกิดความคุ้นเคยสนิทสนมกลมเกลียวกันระหว่าง "เพื่อนใหม่" ซึ่งเป็นอุดมการณ์ของมหาวิทยาลัยที่ผู้ที่เข้ามาศึกษา ณ มหาวิทยาลัยแห่งนี้มีความเท่าเทียมกัน ไม่มีรุ่นพี่รุ่นน้อง เราคือเพื่อนกัน และได้ตั้งชื่อกลุ่มโต๊ะต่าง ๆ ตามสถานที่สำคัญในบริเวณอาคารของคณะศิลปศาสตร์ ท่าพระจันทร์ ดังนี้
จิ๊งหน่อง – ตั้งตามชื่อเล่นของประติมากรรมที่ตั้งอยู่ใจกลางลานน้ำพุฝั่งที่ติดกับอาคารคณะวิทยาศาสตร์และเทคโนโลยี ซึ่งมีชื่อทางการแต่เดิมว่า "นักศึกษา" ปั้นขึ้นโดยเขียน ยิ้มศิริ ประติมากรชาวไทย ซึ่งได้แนวคิดมาจากประติมากรรม "นักคิด" (Le Penseur) ของฝรั่งเศส ซึ่งแต่ละท่าทางของหุ่นมีดังนี้ มือขวาแตะมุมปาก มือซ้ายถือตำราเรียน เท้าซ้ายก้าวไปข้างหน้า หมายความว่า เป็นผู้คงแก่การศึกษา ที่เปี่ยมด้วยวิชาความรู้ และเป็นผู้มีวิสัยทัศน์ ก้าวไปข้างหน้าเสมอ
"เราเริงรื่นชื่นบานวันวัยใส
เป็นสายใยถักทอสานต่อฝัน
จิ๊งคือเราเราคือจิ๊งไม่ทิ้งกัน
ร้อยใจมั่นรวมกันเป็นหนึ่งเดียว"
ลานโพ – ตั้งชื่อตามลานหน้าอาคารคณะฯ ซึ่งมีต้นโพปลูกไว้กลางลาน โดยเป็นจุดนัดหมายรวมพลของนักศึกษาในเหตุการณ์เดือนตุลาคม
"ลานโพเรา นามนี้ นั้นมีศักดิ์
โพปกปักษ์ ประวัติศาสตร์ คู่สยาม
รอต้นกล้า ต้นใหม่ ใต้ฟ้าคราม
เจริญงาม เคียงคู่ ดินสอโดม"
สวนศิลป์ – ตั้งชื่อตามลานกว้างภายในอาคารคณะฯ ซึ่งเป็นลานพักผ่อนหย่อนใจที่ร่มรื่นด้วยต้นไม้มากมาย
"สวนศิลป์นี้ดูแลกันฉันท์พี่น้อง
รักปรองดองกลมเกลียวกันไม่ขาดสาย
เริ่มแรกพบแม้จากกันไม่เสื่อมคลาย
ผูกเป็นสายสินสัมพันธ์ไม่เปลี่ยนแปลง"
ปากจอว์ – เป็นประติมากรรมทรงโค้งคร่อมบนประตูทางเข้าอาคารคณะศิลปศาสตร์ที่ท่าพระจันทร์ มีลักษณะคล้ายขากรรไกรบนของปลาฉลาม นักศึกษาจึงมักนิยมเรียกว่า "จอว์" (Jaw)
"ชาตินักรบไว้ลายใครท้าสู้
มาลองดูคมเขี้ยวกัดไม่ปล่อย
ตระกูลจอว์เลือดร้อนเราเฝ้าคอย
ฉลามน้อยฝูงใหม่มาพบกัน"
ลายสือ – ตั้งชื่อตามลายสลักอักษรลายสือไทยขนาดใหญ่ด้านข้างอาคารคณะฯ เพื่อแสดงถึงการระลึกถึงรากเหง้าและความเป็นไทย ทั้งนี้ ศาสตราจารย์พิเศษ ดร.ชาญวิทย์ เกษตรศิริ อดีตคณบดีคณะศิลปศาสตร์ และอดีตอธิการบดีมหาวิทยาลัยธรรมศาสตร์ ระบุว่ามีอยู่สองตัวอักษรที่สลักตัวลายสือผิดไป
"คืออักษรที่สลักปักตรงหน้า
เปล่งเสียงว่า'ลายสือ'ชื่อเล่าขาน
เกียรติประวัติตระกูลเรามีมานาน
ไม่ว่าใครต่างเล่าขาน "ลายสือไทย""
น้ำพุ – ตั้งชื่อตามลานน้ำพุด้านในอาคารด้านติดกับอาคารคณะวิทยาศาสตร์และเทคโนโลยี (ปัจจุบันคือตึกบัณฑิตศึกษา 3 ชั้น) ให้ความร่มรื่นร่มเย็นแก่บริเวณอาคารด้านนั้น มักจะเปิดเฉพาะในวันสำคัญ เช่น วันพิธีพระราชทานปริญญาบัตร และยังเป็นที่ตั้งของประติมากรรม "นักศึกษา" หรือจิ๊งหน่องอีกด้วย
"คือสายน้ำ ที่ไม่พบ เพื่อเพียงผ่าน
คือสายธาร ที่กลมเกลียว ไม่เปลี่ยนผัน
คือสายใย ที่ผูกเรา เข้าด้วยกัน
คือน้ำพุ สัมพันธ์ ของพวกเรา"